
            REPUBLIKA HRVATSKA
OPĆINSKI PREKRŠAJNI SUD U ZAGREBU                Poslovni broj:   Pp - 14002/2025
           Zagreb, Avenija Dubrovnik 8 

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
U   I M E   R E P U B L I K E   H R V A T S K E 

P R E S U D A

Općinski prekršajni sud u Zagrebu, po sucu Suzani Sovilj, uz sudjelovanje  Ivane Grčić kao zapisničara, u prekršajnom postupku protiv I-okrivljene pravne osobe „  "FORS CONSULTING" j.d.o.o.   i II-okrivljene odgovorne osobe Fayez Risheg   zbog prekršaja iz čl. 42. st. 1. t. 35. i st. 2. Zakona o računovodstvu (Narodne novine broj  85/24), povodom prigovora I i II okrivljenika na prekršajni nalog Financijske agencije,  Regionalni centar Zagreb,  Klasa:  034-07/24-04/8730 , Ur. broj: 118-07-03-24-1 od  02.listopada 2024.  nakon provedenog postupka, 15. siječnja 2026.   

p r e s u d i o   j e 

I Na temelju odredbe čl. 183. Prekršajnog zakona ( Narodne novine broj  107/07, 39/13, 157/13, 110/15, 70/17, 118/18 i 114/22) 

I okrivljena pravna osoba:  "FORS CONSULTING" j.d.o.o. , OIB: 63203120846, prekršajno neosuđivana,  sa sjedištem na adresi Zagrebu, Trg kralja Tomislava 6,  

  i
II okrivljena odgovorna osoba:  FAYEZ RISHEG, sin Mihajle,  rođen 30.05.1967.   u Beogradu , Srbija   državljanin RH, OIB:53182634015, sa prebivalištem na adresi Trg Petra Preradovića 3,  Zagreb stručna sprema VŠS, politički savjetnik, nezaposlen,  srednjeg imovnog stanja, neoženjen, bez djece,  prekršajno neosuđivan 

k r i v i    s u

što kao pravna osoba - poduzetnik i odgovorna osoba poduzetnika nisu dostavili Financijskoj agenciji u bilo koju poslovnicu Fine na području RH ili putem internetskog servisa uz korištenje digitalnog certifikata , najkasnije u roku od šest mjeseci od zadnjeg dana poslovne godine odnosno do 30. lipnja 2024. godine radi javne objave godišnji financijski izvještaj s ostalom propisanom dokumentacijom , za poslovnu 2023. godinu 
 
	dakle, kao pravna osoba - poduzetnik i odgovorna osoba poduzetnika nisu dostavili Financijskoj agenciji  u tekućoj godini ,  u zakonom propisanom roku, dokumentaciju  iz čl.30. st.2, 3 , 4   i  11 Zakona o računovodstvu  sukladno rokovima iz čl.30.st. 5, 6, 7  i 11   Zakona o računovodstvu  

čime su počinili prekršaj iz čl. 42. st. 1. točka 35. i st. 2. Zakona o računovodstvu, pa se na temelju citiranih propisa, temeljem čl. 37. Prekršajnog zakona
	 
I-okrivljenoj pravnoj osobi  izriče 
NOVČANA KAZNA U IZNOSU OD 280,00  ( dvjesto osamdeset) eura   
 
II Temeljem čl. 33. st. 11. Prekršajnog zakona  I. okrivljena pravna osoba je obvezna platiti novčanu kaznu u korist Državnog proračuna  u  roku od 30 ( trideset )  dana od pravomoćnosti ove presude, prema priloženoj uplatnici,  a u protivnom postupit će se prema odredbi čl. 34. Prekršajnog zakona.
Ukoliko I. okrivljena pravna osoba u roku koji joj je određen za plaćanje novčane kazne uplati dvije trećine izrečene novčane kazne, prema priloženoj uplatnici, smatrat će se da je novčana kazna plaćena u cijelosti.

III  Temeljem  članka 139. stavka 3. u vezi s čl. 138. st. 2. i 3. Prekršajnog zakona  I. okrivljena pravna osoba je obvezna naknaditi troškove prekršajnog postupka u paušalnom iznosu od 35,00 (trideset pet),  u korist Državnog proračuna na  račun   u roku od 30 ( trideset ) dana od  pravomoćnosti ove presude, prema priloženoj uplatnici, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona
pa se II. okrivljenoj odgovornoj  osobi,  izriče 
NOVČANA KAZNA U IZNOSU OD 40,00 (četrdeset)   eura

IV Temeljem čl. 33. st. 11. Prekršajnog zakona  II. okrivljena odgovorna osoba  u pravnoj osobi  je obvezna platiti novčanu kaznu u korist Državnog proračuna  roku od 30 (  trideset)  dana od pravomoćnosti  ove presude, prema priloženoj uplatnici,  a u protivnom postupit će se prema odredbi čl. 34. Prekršajnog zakona. 
Ukoliko II. okrivljena odgovorna osoba u pravnoj osobi  u roku koji joj je određen za plaćanje novčane kazne uplati dvije trećine izrečene novčane kazne, prema priloženoj uplatnici smatrat će se da je novčana kazna plaćena u cijelosti.	

V Temeljem  članka 139. stavka 3. u vezi s čl. 138. st. 2. i 3. Prekršajnog zakona , II. okrivljena odgovorna osoba u pravnoj osobi je obvezna naknaditi troškove prekršajnog postupka u paušalnom iznosu od 35,00 (trideset pet) eura  u korist Državnog proračuna  u roku od 30 ( trideset)  dana od pravomoćnosti  ove presude,  prema priloženoj uplatnici, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.

Obrazloženje

 1. Financijska agencija, Regionalni centar Zagreb pod oznakom  Klasa:  034-07/24-04/8730 , Ur. broj: 118-07-03-24-1 izdala je 02.listopada 2024.  prekršajni nalog protiv  I. i II. okrivljenika, radi djela prekršaja činjenično i pravno opisanog u izreci presude, na koji su okrivljenici pravodobno izjavili prigovor, pa je isti stavljen izvan snage i proveden je redovni prekršajni postupak. 
2. Na  ročištu održanom dana 08. prosinca 2025. II. okrivljeni odgovorna osoba   Faez Risheg   u  obrani koju je dao za sebe i za I okrivljenu pravnu osobu    je izjavio da se ne smatra   krivim  za   prekršaj koji mu se stavlja na teret.    Dana 28.lipnja 2024.   bio  je u FINI i htio  je  predati dokumentaciju i to radi javne objave godišnji financijski izvještaj sa ostalom propisanom dokumentacijom za poslovnu 2023. godinu, međutim u FINI su  mu odbili to primiti, te su mu rekli da ne može  predati dokumentaciju jer da je već izdat prekršajni nalog. Prema tome, ne smatra  se krivim za prekršaj koji mu se stavlja na teret, jer  je on  dokumentaciju htio predati, međutim FINA  ga  je odbila. Posebno upitan od strane Suda,  da li je siguran da je htio predati navedenu dokumentaciju, a ne onu koja je vezana rokom do 30.travnja 2024., II. okrivljena odgovorna osoba  je izjavio da je  sigurna da je htio predati dokumentaciju kojoj je rok do 30. lipnja 2024. 
3. Zatim je Sud izvršio  uvid i pročitao dokaze iz spisa i to:  očitovanje tužitelja na prigovor I. i II okrivljenika, prigovor I. okrivljenika i II. okrivljenika ,  izvadak iz registra godišnjih financijskih izvještaja za 2023. godinu,  izvadak iz sudskog registra za I okrivljenu pravnu osobu " Fors Consulting",   izjava o neaktivnosti o prethodnoj poslovnoj godini za I.okr. pravnu osobu od 14. veljače 2024.,  potvrda o primitku dokumentacije za 2023. godinu za Centar za razvojnu suradnju, datum predaje 28.lipnja 2024.,potvrde Ministarstva pravosuđa, uprave i digitalne transformacije, Odjel za prekršajne evidencije iz kojih  je vidljivo da I. okrivljena pravna osoba nije osuđivana,  kao i II okrivljena odgovorna osoba nije osuđivana. 
4.  Nakon ovako provedenog postupka, na temelju obrane I  i II  okrivljenih  , te analizom provedenih dokaza, sud je u ponašanju okrivljenika utvrdio sva bitna obilježja predmetnog prekršaja, budući da I okrivljena  pravna osoba- poduzetnik i II okrivljena  odgovorna osoba poduzetnika  nisu dostavili Financijskoj agenciji u bilo koju poslovnicu Fine na području RH ili putem internetskog servisa uz korištenje digitalnog certifikata , najkasnije u roku od šest mjeseci od zadnjeg dana poslovne godine odnosno do 30. lipnja 2024. godine radi javne objave godišnji financijski izvještaj s ostalom propisanom dokumentacijom , za poslovnu 2023. godinu. 
4.1.  Prema izvatku   iz sudskog registra za I okrivljenu pravnu osobu,  vidljivo je da je osoba ovlaštena za zastupanje, odnosno direktor u vrijeme počinjenja prekršaja sve do dana   15. siječnja 2026.     II okrivljena odgovorna osoba    Fayez Risheg   , pa je dakle isti, u smislu čl. 61. st. 1. Prekršajnog zakona odgovorna osoba u konkretnom slučaju.
4.2. Odgovornost  I i II okrivljenika  za ovo djelo prekršaja proizlazi iz njihove obrane i  provedenih dokaza, a posebno iz izvatka iz registra godišnjih financijskih izvještaja za  2023   godinu,  iz kojeg je vidljivo da do dana  izdavanja izvadka tj. do 03. ožujka 2025. obveznik nije dostavio godišnji financijski izvještaj za statističke i druge potrebe za 2023. godinu , godišnji financijski izvještaj i drugu dokumentaciju radi javne objave za 2023. godinu niti izjavu o neaktivnosti sukladno članku 30.st.9. Zakona o računovodstvu koje je izvješće u smislu čl.158.st.5. PZ-a prihvaćen kao vjerodostojan dokaz u ovom postupku iz kojih bez ikakve sumnje proizlazi da su se u propustu okrivljenika ostvarila sva obilježja prekršajnog djela iz čl. 42. st. 1. točki 35. i st.2.    u svezi čl.30.st.5, 6, 7  i 11 Zakona o računovodstvu.  
4.3.  S obzirom na navedeno sudac nije prihvatio obranu  II okrivljene odgovorne osobe  da je dana 28.lipnja 2024.   bio  u FINI i htio  je  predati dokumentaciju i to radi javne objave godišnji financijski izvještaj sa ostalom propisanom dokumentacijom za poslovnu 2023. godinu, međutim u FINI su  mu odbili to primiti, te su mu rekli da ne može  predati dokumentaciju jer da je već izdat prekršajni nalog , jer se ista isključuje nakon ovako provedenog  dokaznog postupka uvidom u navedeni  izvadak.  
5. Slijedom navedenog, sud je I i II okrivljenika  proglasio krivima te im izrekao novčane kazne primjerene načinu i težini počinjenog prekršaja, stupnju odgovornosti okrivljenika, kao i svim okolnostima iz čl. 36. st. 2.Prekršajnog zakona. Od olakotnih okolnosti sud je u odnosu na I i II okrivljenika  kod donošenja odluke    imao u vidu  njihovu dosadašnju neosuđivanost , te da je II okrivljeni odgovorna osoba nezaposlen , dok otegotnih okolnosti sud nije našao. Imajući u vidu prirodu i značaj počinjenog prekršaja, te sve navedene okolnosti, sud je u odnosu na okrivljenike primijenio odredbu čl. 37. Prekršajnog zakona, odnosno novčanu kaznu ublažio ispod zakonom propisanog raspona od   1.320,00-13.270,00 eura za I okrivljenika  i u rasponu od 660,00-2.650,00 eura za II okrivljenika.
 6. Sud je u konkretnom slučaju na  I i II okrivljene primijenio odredbu čl. 152. st. 3. Prekršajnog zakona  tako da će se, ako  I i II okrivljeni u roku ostavljenom za plaćanje novčane kazne uplate dvije trećine izrečene novčane kazne, ista smatrati plaćenom u cjelini.
7. Temeljem u izreci citiranih propisa, kako su I. i II. okrivljeni proglašeni krivima, obvezni su  naknaditi trošak prekršajnog postupka u  paušalnom iznosu SVAKI, koji je odmjeren s obzirom na složenost i duljinu trajanja postupka. 

                                      U Zagrebu, 15. siječnja 2026.   

[bookmark: _GoBack]  Zapisničar 							                       Sudac
  Ivana Grčić  						  	           Suzana Sovilj


Uputa o pravnom lijeku 
	Protiv presude okrivljenici, tužitelj, te osobe navedene u čl. 192. st. 1. Prekršajnog zakona imaju pravo žalbe  u roku od 8 (osam) dana od dana dostave  prijepisa presude.   Žalba se podnosi Općinskom prekršajnom sudu u Zagrebu, Avenija Dubrovnik 8 u dva primjerka, a o žalbi odlučuje Visoki prekršajni sud Republike Hrvatske.   	

 Presuda se dostavlja: 
1. I okrivljena pravna osoba:   Fors Consulting j.d.o.o. , Trg kralja Tomislava 6, Zagreb    
2. II okrivljena odgovorna osoba:  Fayez Risheg, Trg Petra Preradovića 3, Zagreb 
3. tužitelju, Financijska agencija, Regionalni centar Zagreb, Ulica grada Vukovara 70, 10 000 Zagreb 
4. pismohrana-ovdje. 

